Det er nok lidt af et grænsetilfælde, men jeg foreslår, at artiklen flyttes til Anton Yelchin. Manden blev født i Leningrad, men familien flyttede til USA, da han var et halvt år gammel. Han levede derfor stort set hele sit liv i dette land, blev amerikansk statsborger og kendt som skuespiller under det amerikaniserede navn. Dette bruges på de øvrige sprog, herunder de øvrige skandinaviske sprog. Jeg vil understrege, at jeg i almindelighed er fortaler for den vedtagne translitteration af navne skrevet med kyrilliske bogstaver, deraf min vurdering, at det er et grænsetilfælde.
